今日有時間坐低慢慢嘆返個早餐，灣仔茶餐廳選擇確實有很多，所以可以令我食得最滋味非《旺記》莫屬，我點了早餐A濃番茄湯午餐肉米粉，可選公仔麵/通粉，不需另加錢，再配炒蛋同麥包多士，有時好胃口都會加$5要奶油豬，奶油豬都很出色，外皮香脆，麵包質地很軟身。番茄湯很濃味，湯底有番茄蓉，用料份量十足，午餐肉略為硬身，但配料都很足夠。另一特色就是麥包多士，茶餐中帶點營養，不會太油膩，而且炒蛋好滑，值得一試。早餐價錢為$46，已包括加配凍飲，下午茶餐價錢一樣。